钦定古今图书集成/明伦汇编/闺媛典/第137卷 > 王庭伟妻赵氏
## 钦定古今图书集成/明伦汇编/闺媛典/第137卷 > 王庭伟妻赵氏

按《饶州府志》：“赵氏，王庭伟妻。归三年，伟殁。赵年二十
一，遗娠生子永芳，氏誓无二志。或诱其父劝他适，赵
遂绝母家往来，岁时伏腊，内外罕觏其面。邑令以闻，
直指吕洪造其庐，请见不出，叹息而去。”

===洪瀚妻陶氏===按《饶州府志》：“陶氏，廪生洪瀚妻。瀚早亡，陶年二十，静
坐一室，躬纺绩以膳舅姑。训子天瑞成立。年八十五
终。”